fi fi fi fi fi fi fi fi fi fi de fi hbs_lat fi fi fi fi fi fi fi de fi de fi fi fi fi fr fi fi en fi fi fi fi fi en fi fi de fi fi fi fi nl fi fi fi fi fi fi fi fi fi fi fi fi fi fi fi fi et en oc fi fi fi fi fi fi fi ru fi fi fi fi fi fi fi fi fi fi de fi hbs_lat fi fi fi fi fi fi fi de fi de fi fi fi fi fr fi fi en fi fi fi fi fi en fi fi de fi fi fi fi nl fi fi fi fi fi fi fi fi fi fi fi fi fi fi fi fi et en oc fi fi fi fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi en fi fi fi fi fi ru fi en fi sv fi lv fi fi fi fi fi fi fi fi fi fi fi
Katumuksen sakramentti | Saimaan Ortodoksinen Seurakunta
”Kaiken mitä olet sanonut minulle arvottomalle ja kaiken mitä et saanut sanotuksi joko tietämättömyydestä tai unohtaen, olipa se mitä tahansa, Jumala antakoon sinulle anteeksi tässä ja tulevassa ajassa.” (Katumuksen sakramentin rukouksista)
Ortodoksisessa kirkossa katumus on sakramentti. Usein puhutaan synnintunnustuksesta. Ripistäkin puhutaan. Tuttuja ovat ehkä myös riähkä tai synde.
Katumuksen sakramentti on luonnollinen osa kristillistä elämää. Se koskee kaikkia, myös papistoa. Kyse on paluusta ja elämän suunnanmuutoksesta.
Osallistuminen siihen pitäisi olla säännöllistä. Monet osallistuvat siihen suuressa paastossa, pääsiäispaastossa. Toiset osallistuvat kaikissa kirkkovuoden paastoissa, siis neljästi vuodessa, katumuksen sakramenttiin. Toiset tätäkin useammin. Eräs pappi opetti viisaasti, että katumuksen sakramentti on ”parhaimmillaan tapa, jota ei ole otettu tavaksi”. Hauskasti eräs toinen pappi tokaisi: ”Miettikääpä hiukan, miltä näyttää ihminen, joka ei ole kertaakaan eläessään peseytynyt! Sielukin kaipaa pesua...”
Kirkkoa on verrattu hengelliseen ”parantolaan” tai ”sairaalaan”. Katumuksen sakramentissa sanotaankin: ”Katso, tulit parantuaksesi, varo, ettet menisi pois parantumattonana.” Tämä ulottuvuus korostaa syntiä ”sairauden” kaltaisena ja näin on kyse paljon syvällisemmästä, kuin vain jonkun säännön rikkomisesta.
Itsetutkiskelu on osa valmistautumista katumuksen sakramenttiin. Paljon meissä on hyvää ja ihailtavaa, mutta on myös muuta. Rehellinen itsetutkiskelu on hyvästä. Paasto on hyvää aika tälle. Paaston hiljainen ja rauhallinen elämätyyli ja paastojumalanpalveluksien tuki ovat suotuisia itsetutkiskelulle.
Eräs piispa vertasi tätä itsetutkiskelua arkeologiseen kaivaukseen.
Tällainen etenee varovaisesti, kerros kerrokselta. Löydökset eivät saa mennä rikki. Muu aines poistetaan. Kerros kerrokselta edetään, arasti. Liian rajusta ja holtittomasta etenemisestä syntyy vain vahinkoa ja tuhoa. Itsetutksiskelussa on myös edettävä määrätietoisesti, mutta samalla rauhallisesti. Jos itseensä menee ”hengellisellä kaivinkoneella” on jälki rumaa.
Evääksi itsetutkiskeluun voi ottaa Kristuksen opetuksen tai vaikkapa kymmenen käskyä. Ortodoksipappi Alexander Schmemann (k. 1983) suositteli, että pohditaan kolmea suhdetta. Suhdetta Jumalaan, lähimmäisiin ja itseemme.
Uskon heikkous, vähyys ja elävän jumalasuhteen puute. Rukouselämän tila. Jumalanpilkka. Rakkauden puute lähimmäistä kohtaan. Kateus. Juoruilu. Valehtelu. Kiittämättömyys. Kohtuuttomat ja itsekkäät vaatuimukset puolisolta ja lapsilta. Aviorikos. Sopimaton, painostava ja epäoikeudenmukainen puuttuminen muiden elämää, vaikkapa lapsien. Puolueellisuus työelämässä. Teeskentely. Ylpeily. Mielistely. Siveettömyys. Rahanhimo. Ahneus. Viha. Välinpitämättömyys.
Yllä on vain pieni otos kaikesta mistä voi kertoa katumuksen sakramentissa. Tärkeää on muistaa, ettei kerro mitä muut tekevät, vaan mitä itse on tehnyt. Katumuksen sakramentin yhteydessä voi myös käydä keskustelua papin kanssa. Saada neuvoja tai opastusta. Ehkä on jotain, joka painaa mieltä.
Pappi on läsnä tukena, todistajana ja sakramentin toimittajana. Hän ei perinteisesti julista anteeksiantoa, vaan rukouksessa kääntyy yhdessä katuvan kanssa Jumalan puoleen ja anoo anteeksiantoa.
Kaikki on vaitiolovelvollisuuden piirissä ja pappia sitoo ehdoton vaitiolovelvollisuus.
Nykyään voi pappiin ottaa yhteyttä monin eri tavoin. Puhelimitse, sähköpostitse tai jopa sosiaalisessa mediassa. Myös jumalanpalveluksen yhteydessä voidaan sopia aika tapaamiselle.
Saimaan ort seurakunta (SOS)
Relanderinkatu 5, 78200 Varkaus
Avoinna: keskiviikkoisin klo 9-13
Puh. 040 502 1838 (vastaa 24/7)
Paavalinkatu 4, 50130 Mikkeli
Avoinna: keskiviikkoisin klo 11-15
Puh. 050 593 1383
Avoinna: ma ja to klo 9-12
Puh. 040 358 3625 ja sähköposti: keskusrekisteri(at)ort.fi
15.9.2022Kuorojen yhteinen koulutuspäivä Varkaudessa 1.10.Lue lisää »5.9.2022Ilmoittautuminen suosituille katekumeenikursseille on jälleen käynnissä!Lue lisää »18.8.2022Syysretki Pieksämäen PaltaselleLue lisää »13.8.2022Perheretki Jyväskylään la 24.9.2022Lue lisää »12.8.2022Ikonimaalauskurssi Soisalon opistolla VarkaudessaLue lisää »
Etusivu = ГлaBHaя cTpaHицa
Pyhäköt = ЦepkBи и чacoBHи
Työntekijät = PaбoTHиkи пpиxoдa
Hallinto = Пpиxoдckoй coBeT
Kirkkomusiikki = ЦepkoBHaя Myзыka
Uskonnonopetus = ПpeпoдaBaHиe peлиrии
Kirkkoon liittyminen = Kak cTaTb члeHoM пpиxoдa
Viestintä = ЖизHb пpиxoдa B CMИ
Ota yhteyttä = Kak c HaMи cBязaTbcя
Yhteystiedot = KoHTakTHыe дaHHыe
Vapaaehtoistoimijat ovat seurakuntatyön keskeinen voimavara. Heidän avullaan seurakunta voi järjestää monenlaista toimintaa.
Tehtävät voivat vaihdella kirkkokahvien järjestämisestä lähimmäispalveluun. Vapaaehtoistoimijaksi voi ilmoittautua tästä linkistä.
Palvelun tuottaja: Tmi Ektenia | jarmo.ihalainen(at)ektenia.fi | 040 747 5200 |